CELEX: 22000D0921(08)
Language: el
Date: 2000-06-28 00:00:00
Title: Απόφαση της Μεικτής Επιτροπής του ΕΟΧ αριθ. 55/2000, της 28ης Ιουνίου 2000, για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Avis juridique important

|

22000D0921(08)

Απόφαση της Μεικτής Επιτροπής του ΕΟΧ αριθ. 55/2000, της 28ης Ιουνίου 2000, για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ  

Επίσημη Εφημερίδα αριθ. L 237 της 21/09/2000 σ. 0070 - 0071

Απόφαση της Μεικτής Επιτροπής του ΕΟΧαριθ. 55/2000της 28ης Ιουνίου 2000για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενης "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 26/2000, της 31ης Μαρτίου 2000(1).(2) Ενσωματώνεται στη συμφωνία ο κανονισμός (ΕΚ) αριθ. 1804/1999 του Συμβουλίου, της 19ης Ιουλίου 1999, που συμπληρώνει τον κανονισμό (ΕΟΚ) αριθ. 2092/91 για τον βιολογικό τρόπο παραγωγής γεωργικών προϊόντων και τις σχετικές ενδείξεις στα γεωργικά προϊόντα και στα είδη διατροφής, για να συμπεριληφθεί η ζωική παραγωγή(2).(3) Πρέπει να προσαρμοσθούν οι προσαρμογές στον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, για τον βιολογικό τρόπο παραγωγής γεωργικών προϊόντων(3), μετά την πράξη προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση,ΑΠΟΦΑΣΙΖΕΙ:Άρθρο 1Προστίθεται η ακόλουθη περίπτωση στο σημείο 54β [κανονισμός (ΕΟΚ) αριθ. 2092/91 του Συμβουλίου] στο κεφάλαιο ΧΙΙ του παραρτήματος ΙΙ της συμφωνίας:"- 399 L 1804: κανονισμός (ΕΚ) αριθ. 1804/1999 του Συμβουλίου, της 19ης Ιουλίου 1999 (ΕΕ L 222 της 24.8.1999, σ. 1)."Άρθρο 2Στο σημείο 54β του κεφαλαίου ΧΙΙ του παραρτήματος ΙΙ της συμφωνίας, οι προσαρμογές του κανονισμού (ΕΟΚ) αριθ. 2092/91 τροποποιούνται ως εξής:1. Στην προσαρμογή α), διαγράφονται οι καταχωρήσεις που αφορούν την Φινλανδία και τη Σουηδία, συμπεριλαμβανομένων των διατάξεων.2. Διαγράφονται οι προσαρμογές β) και γ).Άρθρο 3Το κείμενο του κανονισμού (ΕΚ) αριθ. 1804/1999 στην ισλανδική και νορβηγική γλώσσα, που δημοσιεύεται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικό.Άρθρο 4Η παρούσα απόφαση αρχίζει να ισχύει στις 29 Ιουνίου 2000, υπό τον όρο ότι έχουν γίνει όλες οι γνωστοποιήσεις δυνάμει του άρθρου 103 παράγραφος 1 της συμφωνίας προς την Μεικτή Επιτροπή του ΕΟΧ(4).Άρθρο 5Η παρούσα απόφαση δημοσιεύεται στο τμήμα ΕΟΧ, και στο συμπλήρωμα ΕΟΧ, της Επίσημης Εφημερίδας των Ευρωπαϊκών Κοινοτήτων.Βρυξέλλες, 28 Ιουνίου 2000.Για τη Μεικτή Επιτροπή του ΕΟΧΟ ΠρόεδροςF. Barbaso(1) ΕΕ L 141 της 15.6.2000, σ. 46.(2) ΕΕ L 222 της 24.8.1999, σ. 1.(3) ΕΕ L 198 της 22.7.1991, σ. 1.(4) Δεν αναφέρονται συνταγματικές απαιτήσεις.